पांच कुंडीय गायत्री महायज्ञ माता-पिता पूजन दिवस मनाया
बसंतविहार स्थित नवज्योति विद्या मंदिर स्कूल में शनिवार को पांच कुंडीय गायत्री महायज्ञ माता-पिता पूजन दिवस मनाया गया। महायज्ञ में विद्यार्थियों, अध्यापकों अभिभावकों ने लोक कल्याण बच्चों के उज्जवल भविष्य की कामना के साथ आहुतियां डाली। विद्यार्थियों ने अपने माता-पिता और परिवार से आए बुजुर्गों का पूजन किया। माता-पिता को तिलक लगाया और अभिभावकों ने उनके स्वर्णिम भविष्य के लिए आशीर्वाद दिया। मुख्यातिथि समाजसेवी प्रो. डा. बीके कौशिक ने शिरकत की। स्कूल के निदेशक मदन मोहन शर्मा ने अतिथियों का स्वागत किया।
कार्यक्रम में शामिल हुए अभिभावकों ने अपने अनुभव बताते हुए कहा कि इस प्रकार का कार्यक्रम बच्चों को निश्चित रूप से संस्कारवान बनाने में सफल होगा। कार्यक्रम में कृष्ण गौतम, रामकुमार शर्मा, अशोक शर्मा, अनिल कुमार, सुरजीत सुभरी, पूजा, सुनीता, स्नेहलता, पिंकी, राजीव, संगीता, प्रीति, दीपा, पूनम, स्वाति, मीनाक्षी, शीतल आदि मौजूद रहे।
mai_Deva hin_Deva hin_Deva